Perdices

[miniatura|210px|Perdices nunha ilustración do *Manuscrito de Baburnama* ([século XVI|s. XVI).]]
O nome de **perdices** aplícase a varias especies de aves da orde dos galiformes, familia dos fasiánidos e subfamilia dos perdicinos, especialmente ás dos xéneros *Alectoris*, *Perdix* e outros semellantes.

## Consideracións taxonómicas e lexicográficas 
Os estudos científicos demostraron que o termo 'perdiz' non inclúe todas as especies derivadas dun mesmo antepasado, noutras palabras, o grupo das perdices é parafilético, non é, por tanto, un taxon. As clasificacións científicas recentes, como a do Congreso Ornitolóxico International (COI), inclúen a maioría destas aves dentro da subfamilia dos perdicinos, entre outras, as dos xéneros *Perdix* e *Alectoris*. Pero o termo perdiz tamén se referiu a varias outras especies. Así ocorre que algúns autores inclúen tamén no grupo a outras aves doutra subfamilia de fasiánidos, a dos tetraoninos, como o lagópodo cinsento.

## Características 
Constitúen un grupo de aves son migratorias de tamaño de mediano a pequeno, propias do Vello Mundo, distribiuídas por Europa, Asia, África e o Oriente Medio, que se alimentan fundamentalmente de sementes e aniñan no solo.

Segundo a definición que delas fixo Georges Cuvier en 1805, as perdices son galináceas de pequeno tamaño e que ningunha delas teñen esporóns

Moitas delas son das aves de caza máis estimadas, xa que a súa carne é de alto valor culinario.

## Etimoloxía 
A palabra perdiz provén do latín *perdicem*, acusativo de *perdix*, e este á súa vez do grego antigo πέρδιξ *pérdix*, nome da ave en que se transformou Pérdix, o sobriño de Dédalo.

## Na mitoloxía 
Segundo a mitoloxía grega a primeira perdiz apareceu cando Dédalo, envexoso das habilidades do seu sobriño Pérdix, nun arrebato de ira, guindouno desde o alto do templo de Atenea na Acrópole. Pero a deusa, que favorecía o enxeño,  viuno caer e cambiou o seu destino transformándoo nunha ave bautizada co seu nome: a perdiz. Esta ave non fai o seu niño nas árbores nin voa alto, senón que aniña no solo e evita os lugares elevados, consciente da súa caída. Polo seu crime, Dédalo foi xulgado e desterrado.

## Na arte 
Encontramos perdices en moitos bodegóns ou naturezas mortas que representan trofeos de caza, así como a súa representación en outras obras artísticas.

File:Bodegón dos perdices, cebollas, ajos y vasijas-meléndez.jpg|Bodegón de Luis Egidio Meléndez (1716–1780). Museo del Prado. 
File:Jan Weenix - Still Life of a Dead Hare, Partridges, and Other Birds in a Niche - Google Art Project.jpg|Bodegón de Jan Weenix  (1639/1643–1719). Museum of Fine Arts, Houston, Texas.
|Bodegón de Karel Purkyne (1861). Národní Galerie Praga
File:Cranach, Lucas (I) - Quellnymphe - Kunsthalle Bremen.jpg|*Ninfa na fonte*. Lucas Cranach o Vello (1537). Kunsthalle Bremen.
File:Eagle and partridge, Iconotheca Valvasoriana.jpg|*Aguia e perdiz*. Adriaen Collaert (1560–1618). Iconotheca Valvasoriana.
File:Crown Derby Partridge.jpg|Perdiz de porcelana da Royal Crown Derby.

## Notas 
## Véxase tamén 
### Bibliografía 
* McGowan, P. J. K. (1994): "Family Phasianidae (Pheasants and Partridges)". En: del Hoyo, J.; Elliot, A.; Sargatal, J. "New World Vultures to Guineafowl". *Handbook of the Birds of the World. 2*. Barcelona: Lynx Edicions. ISBN 84-8733-415-6.
* Johnsgard, P. A. (1999): The Pheasants of the World. 2nd ed. Oxford, UK: Oxford University Press. ISBN 978-1-5609-8839-7.
* Johnsgard, P. A. (1988): The Quails, Partridges, and Francolins of the World. Oxford, UK: Oxford University Press. ISBN 978-0-1985-7193-3.

### Outros artigos 
* Perdicinos
* *Lagopus*